alexandrainst/scandi-wiki huggingface dataset:
Jafet Lindeberg

Jafet Lindeberg (født 12. september 1873, død november 1962) kom fra gården Bankenes i Kvænangen. Han fant gull i Alaska, og var med på å grunnlegge byen Nome. Lindeberg ble i sin tid regnet som den rikeste nordmann i Amerika, men tapte stort ved børskrakket i 1929. Han fikk også sin venn Leonhard Seppala over i 1900, og Lindeberg forærte Seppala et hundespann.

Bakgrunn

Krisehjelp 
Høsten 1897 besluttet den amerikanske kongressen å sende hjelp til gullgraverne i Klondike i Canada. Gullrushet hadde tatt fullstendig av. Tusenvis av mennesker strømmet til området, og de fleste av dem var helt uvant med det harde klimaet.

Myndighetene fryktet en humanitær katastrofe med hungersnød, epidemier og lovløse tilstander. Det var vanskelig å få sendt forsyninger. 
Det ble derfor besluttet å hente rein og kyndige reinpassere fra Norge og frakte dem til Klondike. Rein var kjent som allsidige bruksdyr som kunne brukes til mat, klær og transport.

4. februar 1898 forlot Lindeberg Alta med båten «Manitoba» som hadde kurs for New York. Han hadde fått jobb som reinpasser. Ombord var 113 mennesker, 535 rein og 250 tonn reinlav. Da han kom fram, viste det seg at krisen ikke ble så stor som fryktet, og Lindeberg ble løst fra sin kontrakt. De norske reinsdyrene skal ha gitt opphave til julenissens populærkulturelle reinsdyr. Senere gjorde den norskættede juristen Gudbrand J. Lomen vellykket forsøk på reindrift ved Nome. Hans firma Lomen & Co (som Lindeberg deltok i) innførte reinsdyr fra Norge.

«De tre heldige svenskene» 
På Sewardhalvøya ved Beringstredet traff han svenskene Erik Lindblom og John Brynteson, og de tre dannet det svært profittrike gruveselskapet Pioneer Mining Co.. De grunnla også gullgraverbyen Nome i Alaska (først kalt Anvil Creek), hvor de senere gjorde de et stort gullfunn.

Ryktet om gullfunnet til «The Three Lucky Swedes» spredte seg som ild i tørt gress. Året etter ble Nome utsatt for et gullrush tilsvarende det i Klondike.

Lindeberg ble rik, men det oppsto mafiavirksomhet i området, og han ble forsøkt fratatt eiendommene sine. Han hadde imidlertid penger til å velge advokat fra øverste hylle, og fikk feltene tilbake gjennom høyesterett. Advokaten skal ha fått to bøtter med gull som honorar.

Etterspill 
Mange fra Troms og Finnmark deltok i gullrushet i Nome de første årene. Det var både deltakere fra Manitoba-ekspedisjonen og andre. Fra Skjervøy, Kvænangen og Alta dro om lag 50 personer på gullgraving. Mange vendte rike hjem.

I Nome står det en statue av Jafet Lindeberg og de to svenskene.

Lindeberg døde i San Francisco, i en alder av 89 år.

Se også 
 Nome, Alaska

Referanser 

Norske forretningsfolk
Personer fra Kvænangen kommune
Fødsler i 1873
Dødsfall i 1962
Eteriske oljer

Eteriske oljer er flyktige (dunster lett) oljer fra planteriket. Vi finner eteriske oljer i de fleste planter, dog i svært varierende mengder. 

De består som oftest av innviklede blandinger av mange kjemiske stoffer som alkoholer og aldehyder.  De eteriske oljene lar seg nesten ikke løse i vann, men godt i alkohol, fett og andre oljer. De dufter kraftig, og brukes derfor ofte i parfymer. 

Mange av dem går derfor i butikkene under navn av «aromaoljer» eller «duftoljer». Foruten til parfyme, brukes de til aromaterapi og tilsetning i badevann.

Enkelte oljer kan utløse kraftige allergireaksjoner (timianolje og tetreolje er kjent), og må brukes med forsiktighet. Noen blir brukt som smakstilsetning til bakervarer (mandelolje) samtidig som de kan brukes i hudpleie.

Eksempler på eteriske oljer er rosenolje, jasminolje, sitronolje og eukalyptusolje.

Den første eteriske oljen som ble framstilt ved hjelp av destillasjon, var antagelig rosenolje som ble lagd i Persia på 800-tallet.

Forbrukervarer
Helse
Vegetabilske oljer
Det brune hus

Det brune hus (tysk Braunes Haus) var rikshovedkvarteret til det tyske nazistpartiet Nationalsozialistische Deutsche Arbeiterpartei (NSDAP) fra 1931 til naziregimets fall våren 1945. Huset lå i Briennerstrasse 45 i München i Bayern, mellom Münchener Königsplatz og Karolinenplatz. I dag ligger Dokumentasjonssenteret over nasjonalsosialismen på stedet.

Historikk

Dokumentasjonssenteret over nasjonalsosialismen i München 

Det brune hus ble skadet i flyangrep i 1945 og revet i 1947. Husets fundament ble imidlertid stående i 60 år, og 6. desember 2005 ble det vedtatt å bygge et dokumentasjonssenter om nasjonalsosialismen på tomten.  Grunnsteinnedleggelsen skjedde i 2008. Det var problemer med finansieringen, men i juni 2009 ble byen München, delstaten Bayern og den føderale regjeringen enige om en finansieringavtale. Dokumentasjonssenteret sto ferdig og ble åpnet 30. april 2015.

Referanser

Eksterne lenker 

 Side om nazistisk arkitektur i München
 München dokumentasjonssenter for historisk informasjon om nasjonalsosialismen

Det tredje rike
Byggverk i München
Eiker (andre betydninger)

Eiker har flere betydninger:

 Eikeslekten (Quercus), slekt av trær i bøkefamilien.
 Eiker, et geografisk område i Viken fylke.

Se også
Eik (andre betydninger)
Eike (andre betydninger)
Deportivo de La Coruña

Real Club Deportivo de La Coruña er en spansk fotballklubb, som holder til i La Coruña. La Coruña, eller A Coruña, som det heter på gallego, ligger i Galicia, nordvest i Spania, nord for Portugal. Språket er en blanding av spansk og portugisisk. Klubben ble stiftet i 1906, og spiller sine hjemmekamper på Estadio Municipal de Riazor, som har en fin beliggenhet ved stranden. Klubben har blitt seriemester én gang, i 1999/2000-sesongen. Laget rykket etter 2010/2011-sesongen ned i Segunda División.

Klubben spiller sine hjemmekamper i blå og hvit-stripete drakt, mens reservedrakten er svart og tredjedrakten er rød med hvite armer. Drakten leveres av Canterburry of New Zealand.

Spillerstall 
Oppdatert 27. oktober 2022.

Utlånte spillere

Noen spillere knyttet til klubben

Referanser

Eksterne lenker
 
 Offisiell supporterklubb (på engelsk) 

Fotballag i Spania
Fotballag etablert i 1906
La Coruña (provins)
Sildpollnes kirke

Sildpollnes kapell ligger på Sildpollneset i Austnesfjorden i Vågan kommune i Nordland. Kapellet ble bygd som bedehus i 1891 og innviet til kapell i 1960.

Kapellet på Sildpollneset er et populært fotomotiv, særlig for turister sørfra på europavei 10.

Kapellet ble stengt for kirkelige handlinger i 2015 på grunn av en strid om vei og parkering.

Andre kirker i Vågan

Digermulen kirke
Gimsøy kirke
Henningsvær kirke
Strandlandet kirke
Svolvær kirke
Vågan kirke

Referanser

Eksterne lenker 
 
 

Kirker i Vågan
Kirker i Lofoten prosti
Religiøse byggverk fra 1891
1891 i Norge
Felix Allfarth

Felix Allfarth (født 5. juli 1901, død 9. november 1923) var en av «De nasjonalsosialistiske martyrene» som ble drept i det mislykkede ølkjellerkuppet.

Allfarth ble født i Leipzig. Han fullførte skolen i 1917, og studerte deretter handelsfag hos Siemens-Schuckert. I 1923 flyttet han til München for å drive som handelsmann.

Den 9. november 1923 deltok han i marsjen mot Feldherrn Halle, og han ble skutt av politiet i sammenstøtet som fulgte. Det ble hevdet at han sang «Deutschland über Alles» da han ble skutt. Allfarth var en av de mest kjente av nazimartyrene, av den enkle grunn at hans navn havnet først i den alfabetiske listen.

Personer fra Leipzig
Deltakere i Ølkjellerkuppet
Autoretur

Autoretur AS er et norsk selskap. Selskapet ble etablert i 2003. Det AS er norske bilimportørers (BIL) svar på at næringslivet selv har ansvaret for de produktene de sender ut på markedet, i hele produktets levetid, også etter at det er blitt avfall.

Ifølge avfallsforskriftens paragraf 4-6 må den som produserer eller importerer kjøretøy kunne dokumentere at de kjøretøy som produseres eller importeres er tilknyttet et godkjent retursystem. Autoretur AS er landets eneste godkjente retursystem for biler.

Autoretur AS har et landsdekkende innsamlingsnettverk for kasserte kjøretøy. Innsamlingen er organisert gjennom tre hovedsamarbeidspartnere. De 139 biloppsamlerne tilknyttet disse tre hovedsamarbeidspartnere står for tilnærmet samtlige innsamlede, kasserte kjøretøyer i Norge!.

Materialene (fraksjonene) fra de kasserte vrakbilene selges i et marked som etterspør dem. Noen av materialene går videre til produksjon av nye deler til nye biler. Andre materialer går videre til å bli  andre ting som kumlokk og armeringsjern, hagemøbler i plast, stekepanner og kokekar, lyktestolper og kloakkrør og sykkelstativ i Trondheim og Bergen. Når disse tingene som er produsert av gjenvunnede bilvrak kasseres, går de på ny inn i kretsløpet.

Autoretur AS drives på non-profitbasis for å sikre at kommersielle og økonomiske hensyn ikke kommer i veien for målet om innsamling og gjenvinning av utrangerte biler. Det koster ingenting å levere bilen til en biloppsamler.

Klima- og forurensningsdirektoratet har tilsynsansvaret.

Daglig leder for Autoretur AS er Erik Andresen.

Referanser

Eksterne lenker
 

Norske bilopphuggerier
Gjenvinning
Selskaper etablert i 2003
Bjarte Bruland

Bjarte Bruland (født 1969) er en norsk historiker.

Han har forsket på deportasjonene og utryddelsen av de norske jødene under den annen verdenskrig og har skrevet flere historiske verk om dette. Bruland var medlem av Skarpnes-utvalget i perioden 1996–1997. (NOU 1997:22) Sammen med Berit Reisel regnet Bruland seg frem til et klart høyere erstatningsbeløp til jødene enn flertallet i Skarpnesutvalget, og de tok dissens på dette punktet. 

Bruland var lenge faglig ansvarlig ved Jødisk Museum i Oslo og i en periode ansatt som direktør ved Jødisk museum Trondheim. Han mottok sin doktorgrad i historie 2. november 2018. Doktorgraden bygget på hans hovedverk Holocaust i Norge. Registrering-Deportasjon-Tilintetgjørelse, utgitt på Dreyers forlag 2018. Boken regnes som et standardverk om holocaust i Norge. I forbindelse med sin forskning har Bruland opparbeidet en database over personer av jødisk bakgrunn i Norge under andre verdenskrig, til sammen har han 2482 person i registeret noe som er mer enn de 1800 Oskar Mendelsohn oppga og 2100 personer som NOU 1977:22 la til grunn. 

Han ble i statsbudsjettet for 2019 utnevnt til statsstipendiat. Bruland har hovedfag i historie fra 1995. 

Sammen med Elise Barring Berggren og Mats Tangestuen gav han høsten 2020 ut boken Rapport frå ein gjennomgang av Hva visste hjemmefronten?, der de tre forfatterne kritiserte Michelets bok Hva visste hjemmefronten?, og fremholdt at feilene i den var «så mange og så alvorlige» at de måtte imøtegåes i bokform.

Bruland mottok i 2019 Stiftelsen Espeland fangeleirs pris for sitt arbeid med det norske Holocaust.

Bibliografi 
 1995 Forsøket på å tilintetgjøre de norske jødene, hovedfagsoppgave i historie, UIB
1997 The Reisel/Bruland report on the confiscation of Jewish property
 2002 Holocaust i Norge
2003 Det norske holocaust : jødedeportasjonen
2003 The Restitution of Jewish property in Norway. I: Jewish Life and Culture in Norway. Wergeland's Legacy. (red Ann Sass) New York: Abel Abrahamsen ISBN 0-9744601-0-9
2008 
 2012 
2017 
2018 Holocaust i Norge. Registrering-Deportasjon-Tilintetgjørelse, Dreyer ISBN 9788282651424
2019 Holocaust in Norwegen: Registrierung, Deportation, Vernichtung. Oversatt fra norsk av Jochen Pöhlandt. Göttingen: Vandenhoeck & Ruprecht. 
2020 Medforfatter sammen med Mats Tangestuen og Elise Barring Berggren: Rapport frå ein gjennomgang av Hva visste hjemmefronten?, Dreyer ISBN 9788282655583

Referanser

Eksterne lenker  
	

Norske krigshistorikere
Fødsler i 1969
Museumsdirektører
Statsstipendiater
Norske museumsfolk
Holocaust i Norge
Personer fra Førde kommune
Speedometer

«Fartsmåler» omdirigeres hit, se også Fartsmåler (luftfart)

Et speedometer (også fartsmålerBokmålsordboka | Nynorskordboka - speedometer og hastighetsmåler) er et måleinstrument i et kjøretøy som viser den relative farten på kjøretøyet i forhold til underlaget. I en bil  (som beveger seg på et fast underlag), vil speedometeret vise den relative hastigheten i km/t eller mph i forhold til terrenget. 

Det første patenterte speedometeret ble oppfunnet i 1888 av Josip Belušić, og var elektrisk drevet. Det ble patentert i Wien, og presentert på den store verdensutstillingen i Paris i 1889, sammen med blant annet Eiffeltårnet.

Speedometer i biler er oftest for lavt justert, slik at de viser 80 km/t når bilen kjører fra 68 til 76 km/t. Slike feiljusteringer kan gi forskjell i oppfatning av farten mellom den som kjører foran i en kø og de som kjører bak, med farlige forbikjøringer som mulig resultat. Ifølge kjøretøyforskriften skal fartsmåleren ikke vise mindre hastighet enn den virkelige. 

I personbiler blir farten beregnet ut fra hjulenes omdreininger og kan få avvik grunnet endringer i dekkets omkrets enten ved bruk av feil dekk eller dekkslitasje. Det er vanlig at ved bytte til sommerdekk eller omvendt at man feilvisninig blir noe annerledes. 

I et fly er fartsmåleren en trykkmåler som måler forskjellen mellom dynamisk og statisk trykk. Farten som vises er flyets fart i den aktuelle luftmassen. Det må korrigeres for trykk, vindhastighet og vindretning, for å måle relativ hastighet i forhold til terrenget (kartet).

I båt brukes knop som enhet og måles ved enten vanntrykksmotstand eller en skovel for å få farten gjennom vannet som påvirkes av strømmer. I tillegg brukes ofte GPS for å få speed over ground''.

Bilder

Kilder/referencer

Eksterne lenker 
 Kjøretøyforskriften om hastighetsmåler

Måleinstrumenter
Kjøretøyteknologi
Hastighet
George Knudson

George Alfred Christian Knudson (født 28. juni 1937, død 24. januar 1989) var en canadisk golfspiller av  norsk avstamning. Han har fortsatt den canadiske rekorden for flest seire på PGA-touren, med åtte turneringsseire.

Knudson var født og oppvokst i Winnipeg i Manitoba og lærte å spille golf ved St. Charles Golf and Country Club. Mellom 1961 og 1972 vant han åtte turneringer på den amerikanske PGA-touren. Han vant det canadiske PGA-mesterskapet fem ganger og vant World Cup of Golf med Al Balding i 1968. Knudson skrev en bok, The Natural Golf Swing (ISBN 0-7710-4534-4) med Lorne Rubenstein.

I 1988 ble han medlem av æresgalleriet i Royal Canadian Golf Association og tildelt Order of Canada.

Knudson var kjederøker og fikk lungekreft. Etterhvert ble imidlertid formen hans bedre, og han skulle til å gjøre comeback i Legends of Golf-turneringen, men trakk seg fordi han følte seg svak. Kreften hadde spredd seg til hjernen, og han døde 51 år gammel.

Han ble begravet på Mount Pleasant Cemetery i Toronto.

Meritter

Seire på PGA-touren 
 1972: Robinson Open, Kaiser International Open
 1968: Phoenix Open; Tucson Open
 1967: New Orleans Open
 1964: Fresno Open
 1963: Portland Open
 1961: Coral Gables Open

Referanser

Eksterne lenker 
 

Canadiske golfspillere
Canadiere av norsk opphav
Personer fra Winnipeg
Order of Canada
Fødsler i 1937
Dødsfall i 1989
Dawn Coe-Jones

Dawn Coe-Jones (født 19. oktober 1960) er en canadisk profesjonell golfspiller på LPGA-touren. Hun er født i Campbell River i Britisk Columbia og bor i Tampa i Florida. Hun begynte å spille golf 12 år gammel.

Coe-Jones har spilt på LPGA-touren siden 1984 og har vunnet tre turneringer og tjent over tre millioner dollar i premiepenger. Hun ble valgt inn i Canadian Golf Hall of Fame i 2003.

I 2005 representerte hun Canada i Women's World Cup of Golf sammen med Lorie Kane.

Eksterne lenker 
 

Canadiske golfspillere
Personer fra Vancouver Island
Kjemisk substans

En kjemisk substans er enhver materiell substans brukt i eller brakt tilveie gjennom en kjemisk prosess. Det kan være et grunnstoff, en forbindelse eller en blanding av dette:

 En kjemisk forbindelse er en substans som består av to eller flere grunnstoffer som er kjemisk forbundet i faste proporsjoner.
 Et molekyl er den minste partikkelen i et element eller en forbindelse som beholder grunnstoffets eller forbindelsens kjemiske egenskaper.
 Et ion er et atom eller gruppe av atomer med en elektrisk netto ladning, etter å ha mistet (kation) eller mottatt (anion) et elektron.

Begrepet kjemikalie kan vise til enhver kjemisk substans, selv om det i populær språkbruk menes «et produkt av den kjemiske industrien». Kjemikalier forekommer i naturlig tilstand eller fremstilles industrielt. En del stoffer kan ha viktige funksjoner i produksjonsprosessen eller i ferdig bearbeidede produkter. Andre oppstår som forurensninger i selve tilvirkningsprosessen. Noen kjemiske stoffer, for eksempel sink og kobber, er helt nødvendige for mennesker og dyr i lave konsentrasjoner. 

Farlige kjemikalier omfatter kjemiske stoffer og stoffblandinger som kan medføre helse-, miljø-, brann- eller eksplosjonsfare. Miljøgifter er kjemikalier som er lite nedbrytbare, kan hope seg opp i levende organismer og er giftige.

Kjemikalier brukes i mange forskjellige produkter og produksjonsprosesser. Enkelte kjemikalier kan forårsake skader på helse og/eller miljøet og kan inngå i produkter vi ikke er vant til å forbinde med helse- og miljøfare, for eksempel tekstiler, møbler, elektronisk utstyr, byggevarer og kosmetiske produkter. I hvilken grad et gitt stoff forårsaker negative effekter på helse og miljø, avhenger av de konsentrasjonene stoffet forekommer i og hvordan man blir eksponert for stoffet.

Eksterne lenker 
 Miljødirektoratet: Kjemikalier
Miljøstatus Miljøgifter

Kjemiske forbindelser
Selbak Turn- & Idrettsforening

Selbak Turn- & Idrettsforening (stiftet 20. april 1919) er en idrettsklubb fra Sellebakk i Fredrikstad. De første årene drev klubben aktiviteter innen turn, friidrett, boksing, bryting, ski, skøyter og håndball, men etter hvert ble foreningen en ren fotballklubb.

Fotball 
Selbak TIF har en stolt historie som fotballklubb, og var på 1920- og 1930-tallet blant de beste lagene i Norge. Kjente spillere som har spilt for Selbak er Tore Pedersen (født i 1969; 45 landskamper) og Simen Brenne (født i 1981; 15 landskamper og ett mål).

A-laget spilte i 2011-sesongen i 4. divisjon. I 2012-sesongen endte Selbak på en 3.-plass og var svært nær opprykk til 3. divisjon. 2013-sesongen endte derimot med opprykk til 3.divisjon.

Før 2021 sesongen, mye preget av covid-pandemien, hadde ikke Selbak nok spillere til å stille i årets korte sesong. Heldigvis kom Flemming Johansen på banen og samlet sammen en liten gjeng. Det var først når han signerte Sivert Thorsen (tidligere Kråkerøy IL) som spillende trener at det rant inn spillere. Ved hjelp av Flemming og Sivert sitt nettverk klarte Selbak TIF å stille lag i 2020 sesongen. Dessverre endte dette med et nedrykk etter mye uflaks og kontroverser. 

I 2022 sesongen stiller Selbak et sterkt lag i 5. divisjon hvor de får lokaloppgjør mot blant annet Begby. Per desember 2022 har 29 spillere signert en 2-års kontrakt med klubben og det ser ut som Selbak har blitt et etablert lag igjen.

Tabell

Skøyter 
Klubben meldte seg ut av Norges Skøyteforbund i løpet av forbundets tingperiode 1988–1990, og dermed også ut av Østfold Skøytekrets.

Referanser

Eksterne lenker 
 

Fotballag i Fredrikstad
Fotballag etablert i 1919
Betania

Betania var en landsby som er nevnt i Bibelen. Den lå et stykke øst for Jerusalem. Her bodde ifølge Det nye testamente Lasarus, Marta og Maria.

På grunn av at landsbyen var et av de stedene Jesus Kristus ofte besøkte, er navnet Betania mye brukt som navn på kristne menigheter.

Referanser

Eksterne lenker 
 

Vestbredden
Bibelske steder
Jorunn Hareide

Jorunn Hareide (født 15. september 1940 i Skien) er cand.mag. fra Universitetet i Oslo og cand.philol. fra Universitetet i Bergen med norsk hovedfag (1967). Hun tok doktorgraden i Bergen i 1998 på en avhandling om Aksel Sandemose. Etter en del år som lektor i gymnaset (Harstad og Bergen) ble hun professor i nordisk litteratur ved Universitetet i Trondheim (1983–93) og deretter ved Universitetet i Oslo (1993–2010).  

I sin senere forskning har Jorunn Hareide særlig interessert seg for norske kvinnelige forfattere fra 1800-tallet og har utover bøkene i bibliografien skrevet en rekke artikler i norske og utenlandske vitenskapelige tidsskrifter og antologier. 

Jorunn Hareide var prorektor ved Den Allmennvitenskapelige Høgskolen (AVH, Universitetet i Trondheim) 1987-1990 og var styreleder for Senter for Kvinneforskning ved AVH 1988-93. Hun var medlem av den norske juryen for Nordisk Råds litteraturpris 1979-85 og i første halvdel av 1990-tallet medlem av Styringsgruppen for Nordisk Samarbeid innen Høgre Utdanning (HØGUT) under Nordisk Ministerråd. 

Jorunn Hareide er siden 1983 gift med den danske vitenskapsteoretikeren Søren Kjørup.

Bibliografi 
 En folkeskole i havgapet. Bokbyen Forlag, 2015, 978-82-8316-0-30-7
 Magdalene Thoresen – en forfatterbiografi, Aschehoug, 2012, ISBN 978-82-03-35180-8
 Magdalene Thoresen: Brev Bind I (1851–76), II (1877–88), III (1889–1903) (redigert og kommentert av Jorunn Hareide.) 2009 ISBN 978-82-7419-126-6
 Tendensar i moderne norsk dramatikk. Sammen med Drude von der Fehr 2004 ISBN 82-521-5973-7
 Magdalene Thoresen og Georg Brandes – en brevveksling (1865–1872) (redigert og kommentert av Jorunn Hareide.) 2002 ISBN 82-7419-064-5
 Diktning som skjebne: Aksel Sandemose. Aschehoug, 1999. ISBN 82-03-18129-5
 Skrivefryd og penneskrekk. Cappelen, 1999. ISBN 82-456-0620-0
 Skrift, kropp og selv – nytt lys på Camilla Collett (redaktør) 1996 ISBN 82-7419-041-6
 Norske tekster: Prosa etter 1900 (redaktør sammen med Steinar Gimnes), Cappelen, 1996 ISBN 82-02-16371-4
 Norske tekster: Prosa før 1900 (redaktør sammen med Steinar Gimnes), Cappelen, 1996 ISBN 82-02-14596-1
Norske kvinnetekster 1600-1900 – «Først Kvinde, dernæst Forfatterinde?» (redaktør)1992 ISBN 82-530-1576-3
Norsk kvinnelitteraturhistorie 1-3 (redaktør sammen med Irene Engelstad, Irene Iversen, Torill Steinfeld og Janneken Øverland), Pax,1988-90, ISBN 82-530-1433-3
Protest, desillusjonering, resignasjon – Dikken Zwilgmeyers forfatterskap for voksne   1982 – ISBN 82-03-10831-8
Høyt på en vinget hest. En studie i drømmer og syner i Aksel Sandemoses forfatterskap. 1976 ISBN 82-03-07834-6 (Doktorgradsavhandling Universitetet i Bergen 1980)

Referanser

Eksterne lenker  

Professorer ved Universitetet i Oslo
Medlemmer av Det Kongelige Norske Videnskabers Selskab
Medlemmer av Det Norske Videnskaps-Akademi
Personer fra Skien kommune
Even Hovdhaugen

Even Hovdhaugen (født 21. juni 1941 i Oslo, død 16. oktober 2018) var en norsk språkforsker. 

Hovdhaugen ble mag.art. i 1966 og ble ansatt ved Universitetet i Oslo i 1967. I 1974 ble han professor i allmenn språkvitenskap. 

Hovdhaugen, som var ekspert på polynesiske språk, var mellom 1997 og 2002 dekan på Det humanistiske fakultet.

Han gjorde feltstudier i Ungarn, Tyrkia, Sovjetunionen, Mongolia, Peru, Chile, Vest-Samoa, Tokelau og Salomonøyene. Han hadde en stor vitenskapelig produksjon og gav ut lærebøker både på universitetsnivå og for videregående skole. Han skrev grammatikker for samoansk og tokelauisk.

I 1995 var han gjesteprofessor ved Københavns Universitet, og i 1978–80 var han redaktør for Nordic Journal of Linguistics. Han hadde flere sentrale verv innen universitet og forskning, blant annet dekan ved Det historisk-filosofiske fakultetet i Oslo. I 1992 fikk han Fridtjof Nansens belønning for fremragende forskning og NAVFs pris for fremragende forskning.

Hovdhaugen var medlem av Det Norske Videnskaps-Akademi. 

Han var sønn av politikeren Einar Hovdhaugen.

Referanser

Eksterne lenker 
 Portrett i Apollon

Norske professorer i språkvitenskap
Professorer ved Universitetet i Oslo
Medlemmer av Det Norske Videnskaps-Akademi
Personer fra Oslo
Padawan

Padawan er i Star Wars-filmene en jedilærling. De er over stadiet der de går i klasse (som barna i Klonene angriper) men før de blir utnevnt til jediridder. De blir ikke jedi før mestrene deres mener de er klare for oppgaven.

Padawaner og deres mestre fra filmene

Referanser

Eksterne lenker
 

Ord og uttrykk fra Star Wars